Բրիտանիայի նախկին ԱԳ նախարար Բորիս Ջոնսոնը Բրեքզիթի մասին ասում է, որ եթե այն տեղի ունենա, Բրիտանիան կդառնա ԵՄ գաղութը: Հիմա Թերեզա Մեյը դժվար կացության մեջ է: Մի կողմից նրա հակառակորդները պահպանողական կուսակցությունից դժգոհ են նրա կառավարման ձեվից հատկապես Բրեքզիթի հարցում, մյուս կողմից որոշ կուսակցություններ, հատկապես Բանվորական կուսակցությունը, օգտվելով առիթից, ճնշում է գործադրում Մեյի վրա, որպեսզի վերջինս հրաժարական ներկայացնի: Մեյի ընդդիմադիրները կարծում են, որ պահպանողական կուսակցությունը չի կարողացել բրեքզիթի վերաբերյալ միատարր կարծիք ստեղծել կաբինետում եվ երկու նախարարների հրաժարականը, այդ թվում բրեքզիթի հարցով նախարարի հրաժարականը, ով Բրիտանիայի բանագնացն էր այդ հարցում, վկայում են, որ այս նախագիծն ընդունված չէ կառավարպության բոլոր անդամների կողմից: Վերջին երկու տարիների ընթացքում Բրիտանիան կանգնել է բազմաթիվ խնդիրների առջեվ: Երկրի առեվտրային կյանքը անկայուն է: Բացի այդ Իռլանդիայի հետ սահմանի ապագան ու ներդրումների ապագան անորոշ են: Իսկ դա ըստ ընդդիմադիրների վկայում է այն մասին, որ Բրեքզիթի գործընթացը պարզ չէ եվ կողմերի միջեվ կան խնդիրներ, որոնցից ամենակարեվորը եվրոպական ու բրիտանական ընկերությունների գործունեության անորոշությունն է: Այս հրաժարականները նաեվ վկայում են, որ Բրիտանիայի կառավարությունում առկա են լուրջ խնդիրներ: Որոշ պահպանողականներ խոսում են այն մասին, որ Թերեզա Մեյի դեմ պետք է իրականացվի քաղաքական հեղաշրջում, որպեսզի նա հրաժարական ներկայացնի: Իսկ եթե դա տեղի ունենա, ոչ միայն Բրիտանիայի այլ նաեվ Բրեքզիթի ապագաբ մշուշի մեջ կհայտնվի: